หน่วยยามฝั่งอาร์เจนตินา

หน่วยยามฝั่งอาร์เจนตินา (สเปน: Prefectura Naval Argentina) หรือเปเอเนอา (สเปน: PNA) เป็นหน่วยงานในสังกัดกระทรวงความมั่นคงของประเทศอาร์เจนตินา ซึ่งมีหน้าที่ปกป้องแม่น้ำและน่านน้ำของประเทศ ดังนั้น หน่วยงานนี้จึงทำหน้าที่แทนหน่วยยามฝั่งของประเทศอื่น ๆ และยังทำหน้าที่ในฐานะกองกำลังตรวจตราฌ็องดาร์เมอรีในแม่น้ำที่สามารถเดินเรือได้เช่นกัน ตามรัฐธรรมนูญอาร์เจนตินา กองทัพสาธารณรัฐอาร์เจนตินาไม่สามารถแทรกแซงความขัดแย้งภายในประเทศได้ ดังนั้น อำนาจหน้าที่ดังกล่าวจึงได้รับการนิยามว่าเป็น "กองกำลังรักษาความปลอดภัยพลเรือนที่มีลักษณะทางทหาร" รวมถึงหน่วยงานนี้มีความสัมพันธ์เชิงหน้าที่กับกระทรวงกลาโหม โดยเป็นส่วนหนึ่งของทั้งระบบป้องกันประเทศและระบบความมั่นคงภายในประเทศ ดังนั้น จึงเป็นการรักษาสมรรถนะที่เกิดขึ้นจากความต้องการในการวางแผนทางทหารร่วมกับกองทัพ หน่วยยามฝั่งอาร์เจนตินาเป็นองค์กรขนาดใหญ่สำหรับหน่วยยามฝั่ง ด้วยจำนวนสมาชิกที่สาบานตนครบ 45,750 นาย หน่วยยามฝั่งอาร์เจนตินาจึงเป็นองค์กรที่มีขนาดใหญ่กว่ากองทัพเรือของประเทศส่วนใหญ่ และที่จริงแล้วมีขนาดใหญ่กว่ากองทัพเรืออาร์เจนตินาเล็กน้อย ซึ่งเป็นองค์กรที่เคยสังกัดอยู่เป็นเวลานานจนถึงคริสต์ทศวรรษ 1980 ก่อนที่จะได้รับการโอนไปอยู่ภายใต้การควบคุมโดยตรงของกระทรวงกลาโหม แหล่งข้อมูลอื่น เว็บไซต์ทางการ (ในภาษาสเปนและอังกฤษ) International Lifeboat Federation (ในภาษาอังกฤษ) Article Un guardacostas argentino hunde un pesquero de Taiwan en aguas reclamadas por Buenos Aires in Spanish newspaper El País on 30. May 1986 about bombardment and sinking of a Taiwan trawler by the Argentine Naval Prefecture (ในภาษาสเปน) Argentinian Coast Guard Helicopters